Die Kierieklapper is 'n pragtige klein halfbladwisselende boom wat tot so 8 meter hoog word. Dit kom natuurlik voor vanaf midde Afrika tot in Noord Natal. Dit kom wyd verspreid voor deur die hele Limpopo provinsie en hou van sand en leemgrond. Dit is 'n nuttige voerboom en die hout is baie duursaam. Dit is werklik 'n baie aantreklike boom en kan gerus meer aangeplant word, veral in kleiner tuine aangesien die wortelstelsel nie aggressief is nie. Dit sal ook 'n baie oulike bonsai uitmaak aangesien dit gou die volwasse vorm sal aanneem en goed sal aard in 'n pot. Die Kierieklapper is bestand teen droogte. Dit kan koue weerstaan maar sal nie swaar ryp oorleef nie. Kontak my gerus vir beskikbaarheid of om 'n kwotasie aan te vra.